Rossiyada sportchi olimpiada mash’alasidan yonib ketdi

Xakasiya Respublikasi poytaxti Abakan shahridagi olimpiada mash’alasi estafetasining final bosqichi ko‘ngilsizlik bilan yakunlandi: sportchi Pyotr Makarchukning kiyimi mash’alaga tegib yonib ketdi. Bu haqda LifeNews nashri xabar bermoqda.

 Foto © LifeNews
Bobsley bo‘yicha Rossiyaning taniqli sportchisi, 2006-yil Turindagi Olimpiada o‘yinlari ishtirokchisi Makarchuk o‘ziga ajratilgan masofaning so‘nggi qadamlarini bosib o‘tayotgan edi. Shu payt mash’aladan alanga lop etib ko‘tarildi, natijada sportchining kurtkasi yonib ketdi, deyiladi xabarda.

 Pyotr Makarchuk olimpiada mash’alasi bilan. Foto © Xakasiya Respublikasi sayti
Estafetaga hamrohlik qilgan xodimlar hodisaga zudlik bilan chora ko‘rib, yonayotgan kiyimdagi alangani o‘chirdi. Sportchiga yangi ust-bosh berishganidan so‘ng, u hech narsa bo‘lmaganidek, estafetani davom ettirdi.